
RAJONO SAVIVALDYBĖS ADMINISTRACIJIOS BENDROJO SKYRIAUS VAIRUOTOJO PAREIGYBĖS APRAŠYMAS

I SKYRIUS
PAREIGYBĖ

1. Rajono savivaldybės administracijos Bendrojo skyriaus (toliau – skyriaus) vairuotojo pareigybė priskiriama kvalifikuotų darbuotojų grupei.
2. Pareigybės lygis – C.
3. Pareigybės paskirtis – laiku ir saugiai pavėžėti įstaigos vadovybę, darbuotojus į numatytas vietas, prižiūrėti  transporto priemones.
4. Pareigybės pavaldumas – vairuotojas tiesiogiai  pavaldus skyriaus vedėjui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip vidurinį išsilavinimą;
5.2. turėti vairuotojo pažymėjimą, suteikiantį teisę vairuoti atitinkamos kategorijos transporto priemones, medicinos įstaigos leidimą atlikti tą darbą bei ne mažesnę kaip 2 metų vairavimo patirtį;
5.3. būti susipažinusiam su Lietuvos Respublikos įstatymais, Vyriausybės nutarimais, poįstatyminiais  teisės aktais, reglamentuojančiais  saugų eismą, rajono savivaldybės tarybos sprendimais, mero potvarkiais, administracijos direktoriaus įsakymais;
5.4. būti pareigingam, darbščiam, sąžiningam, paslaugiam;
5.5. išmanyti kuro ir tepalų klasifikaciją, savybes ir sunaudojimo normas;
5.6. žinoti kelionės lapų ir kitų dokumentų pildymo tvarką ir reikalavimus;
5.7. gebėti naudotis žemėlapiais ir navigacijos prietaisais.



III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. Prižiūri jam priskirtą automobilį (automobilius), aprūpina transporto priemonėmis rajono savivaldybės administracijos darbuotojus, kuriems nepaskirtas tarnybinis transportas, tarnybinėms užduotims vykdyti.
6.2. Užtikrina, kad priskirti lengvieji automobiliai būtų techniškai tvarkingi, aprūpinti reikalingomis priemonėmis (vaistinėlė, gesintuvas ir t.t.) ir vykdo jų priežiūrą, (priskirtas transporto priemones laikyti švarias ir tvarkingas).
6.3. Darbo dienos pradžioje atlieka visus reikalingus transporto priemonės techninio aptarnavimo darbus.
	6.4. Patikrina, ar tiksliai užpildytas kelionės lapas bei kiti kelionės dokumentai, nustatytais terminais jį grąžina darbuotojui, atsakingam už kelionės lapų tvarkymą.
	6.5. Važiuojant nuolat stebi bendrą transporto priemonės būklę, taip pat signalinius bei kontrolinius prietaisų rodmenis, o atsiradus pažeidimams ir gedimams, imasi visų reikiamų priemonių pažeidimams ir gedimams pašalinti.
6.6. Laikosi garažo sanitarinių, priešgaisrinių, elektrosaugos bei saugos darbe reikalavimų.
      6.7. Saugo priskirtų automobilių dokumentus. Iš anksto praneša skyriaus specialistui apie automobilio draudimo poliso, techninės apžiūros talono baigimosi terminą.
	6.8. Vykdo kitus teisėtus rajono savivaldybės mero, administracijos direktoriaus, jų pavaduotojų pavedimus.
	6.9. Vykdo kitus nenuolatinio pobūdžio skyriaus vedėjo pavedimus.

7. Šias pareigas vykdantis darbuotojas atsako:
7.1. už Lietuvos Respublikos įstatymų ir kitų teisės aktų laikymąsi, šiame pareigybės aprašyme nurodytų funkcijų  ir pareigų tinkamą vykdymą ir pavestų užduočių atlikimą laiku;
7.2. už automobilio vairavimą neblaiviam ar apsvaigus nuo narkotinių medžiagų;
7.3. už saugų keleivių vežimą visą kelionės laiką;
7.4. už netinkamą pareigų vykdymą įstatymų nustatyta tvarka.
                                             _______________________


Susipažinau



